TUIS | Vriende van Landbou
Saam in voedselsekerheid
Vriende van Landbou is ’n unieke netwerk waar belanghebbendes saamkom om landbouers in Suid-Afrika te ondersteun.
Bring die landbouer tot in jou kombuis
Die verbruiker raak bitter min direk betrokke by landbou en is dikwels onkundig oor hoe daardie lekker bord kos op die tafel beland. Die doelwit van Vriende is om die verbruiker in te lig oor die landbouproses en omstandighede waarin landbouers hulself bevind.
Dié ondersteuningsnetwerk, gedryf deur Vrystaat Landbou (VL), gee verbruikers die geleentheid om direk by landbou betrokke te raak deur geld, hulpbronne en kundigheid te skenk. Die skenkings word dan tot voordeel van landbouers gebruik om hulle, onder meer in krisistye, by te staan. Die ondersteuning en hulp wat deur Vriende verkry word, sal landbouers onder meer bystaan met kwessies soos plaasveiligheid, grondsake en tydens krisistye soos brande, droogtes en vloede. Hiervoor is vier fondse begin, naamlik ’n veiligheid-, nood-, regs- en voedingsfonds.
Die doel is om Vriende van Landbou ’n funksionerende nasionale inisiatief te maak sodat alle landbouers in die land daarby kan baat vind.
’n Plaaswag op jou foon
Deel van Vriende van Landbou, is die bekendstelling van ’n veiligheidstoepassing met die naam “Die Plaaswag”. Die toepassing werk met ’n paniekknoppie op jou selfoon en sal landbouers en die publiek se veiligheid verbeter. Dit het ook ten doel om akkurate misdaadstatistieke te versamel waarmee VL leiding kan neem in die bekamping van misdaad. Hierdie inligting word onder meer gebruik om tendense raak te sien en belangrike inligting te versamel.
Besoek www.dieplaaswag.co.za vir meer inligting en om die toepassing (vir die eerste 30 dae) gratis af te laai. Of gaan laai dit direk af by die Google Play of App Store.
Koop heerlike koffiebone en maak só ’n verskil. Africa Fresh Coffee, ’n organisasie wat self teruggee aan landbou, is ’n “vriend” van die inisiatief. Gehalte koffie, met die Vriende-handelsmerk daarop, word verkoop.
Die bone kom uit die Afrika-koffiebelt en is handgerooster deur spesialis-roosters. Deur hierdie koffie te koop, dra gebruikers ook by tot Africa Fresh Coffee se visie om plaaslike landbougemeenskappe by die oorsprong te ondersteun.
© Vriende van Landbou | Handelsmerk ontwerp deur Brand New SA & Core Brand Management | Webwerf geborg deur The Core Group